আমাদের প্রধান প্রতিবন্ধকতা হচ্ছে বৈদেশিক সাহায্য ও ঋণের ওপর নির্ভরতা। ভারত ও চিন ছাড়া সবটুকু এশিয়া এবং পুরো আফ্রিকাই আজ সাম্রাজ্যবাদী আগ্রাসনের শিকার। আগের মতো সশরীরে তাদেরকে এখন আর আসতে হচ্ছে না। লন্ডন, ওয়াশিংটন কিংবা প্যারিসে বসেই আজকে তারা আমাদের মতো দেশগুলোর ওপর দখলদারিত্ব বজায় রাখছে। নিজেদের স্বার্থরক্ষাকারী জ্ঞান, বুদ্ধি, পরামর্শ, নানা ধরনের চুক্তি এবং একটি আজ্ঞাবাহী শাসকশ্রেণী তৈরি করে তারা এটা করে চলেছে। আমাদেরকে এই জিনিসটা বুঝতে হবে।